钦定古今图书集成/明伦汇编/闺媛典/第102卷 > 皇清八 > 郑姑
## 钦定古今图书集成/明伦汇编/闺媛典/第102卷 > 皇清八 > 郑姑

按《仪真县志》：郑姑，诰封庶吉士，侠如女，许字诸生程起善。会善回新安，经富春，以父舟火往救，溺江中。讣至，姑日饮泣，三年不言笑。家人数挑之，姑曰：“非不即死，欲有待耳。” 父母窥其志，遣之。程以妇礼见善，父母服丧，谋立嗣毕，设奠大恸，绝粒而死。督学李嵩阳题旌。